Ouers kan nou al by Wes-Kaapse skole vra om plek | Netwerk24
Ouers kan nou al by Wes-Kaapse skole vra om plek
Deur Shantel Moses 07 Februarie 2017 06:44
As jou kind volgende jaar vir die eerste keer ’n skool in die Wes-Kaap bywoon, moet jy nou al spring om aansoek te doen.
Die Wes-Kaapse departement van onderwys­ raai ouers aan om hul kinders teen 24 Maart by ’n skool in te skryf.
Dit geld veral leerlinge wat volgende jaar in gr. 1 en gr. 6 by ’n nuwe skool begin.
Dit geld ook leerlinge in ander grade wat na die Wes-Kaap verhuis of enigeen wat by ’n nuwe skool moet begin, sê Jessica Shelver, woordvoerder van die departement.
Die departement het ’n vroeë spertyd vir aansoeke ingestel weens die toename in die vraag na plek in skole in die provinsie. “Dit sal ons in staat stel om beter voorsorg vir die volgende jaar te tref,” sê Shelver.
Skole het reeds op 30 Januarie begin om aansoeke vir volgende jaar te aanvaar.
“Die skool moet ouers skriftelik in kennis stel of hul kinders plek gekry het.
“Ouers moet teen die einde van Junie aanvaarding bevestig."
Meer oor: Wes-Kaap | Aansoek | Skool
Ouers in WK moenie sloer met aansoeke